ང་ཚོའི་བསམ་པར།ཁྱོད་དང་རིག་འཛིན་གཉིས་སྔོན་ཆད་ཁྱོ་ཤུག་གི་འབྲེལ་བ་ཡིན་མོད།འོན་ཀྱང་ཉིས་སྟོང་བདུན་ལོར་བཟའ་འཐོར་བྱས་ཤིང་བཟའ་འཐོར་བྱེད་དུས་རྒྱུ་ནོར་ཕྱོགས་ནས་ཐག་གཅོད་བྱས་ཡོད་པ་རེད།ཕྱིས་སུ།ཁྱོད་གཉིས་ཡང་བསྐྱར་འགྲིག་མཐུན་བྱུང་སྟེ་ཁྱིམ་གཅིག་ཏུ་འཚོ་བ་རོལ་མོད།ཡིན་ནའང་།གཉེན་སྒྲིག་བཅའ་ཁྲིམས་ལྟར་ཡང་བསྐྱར་གཉེན་སྒྲིག་ཐོ་འགོད་སྡེ་ཁག་ལ་སོང་སྟེ་གཉེན་སྒྲིག་ཐོ་འགོད་ཀྱི་འགྲོ་ལུགས་མ་བསྒྲུབ་པས།ཁྱོད་གཉིས་ཀྱི་གཉེན་བསྐྱར་སྒྲིག་བྱས་པར་བཅའ་ཁྲིམས་ཀྱི་སྲུང་སྐྱོབ་མི་ཐོབ།རང་རྒྱལ་གྱི་གཉེན་སྒྲིག་བཅའ་ཁྲིམས་ཀྱི་གཏན་ཁེལ་ལྟར་ན།གཉེན་སྒྲིག་ཐོ་འགོད་མ་བསྒྲུབ་པར་ཁྱོ་ཤུག་གི་མིང་ཐོག་ནས་མཉམ་གཅིག་ཏུ་འཚོ་བ་རོལ་བའི་ཕོ་མོ་ཕྱོགས་གཅིག་ཚེ་ལས་འདས་ན།ཕྱོགས་གཞན་དེས་བཟའ་ཟླའི་ཐོབ་ཐང་གི་ཤུལ་འཛིན་དབང་ཆ་ལོངས་སྤྱོད་བྱས་མི་ཆོགདུས་མཚུངས་སུ།རང་རྒྱལ་གྱི་ཤུལ་འཛིན་བཅའ་ཁྲིམས་ཀྱི་དོན་ཚན་བཅུ་བའི་གཏན་ཁེལ་ལྟར་ན།ཤུལ་བཞག་རྒྱུ་ནོར་ལ་གཤམ་གྱི་གོ་རིམ་ལྟར་ཤུལ་འཛིན་བྱེད་དགོས།